
                                                                          ANEXA LA HCL nr. ________ / ____________

CONTRACT DE ASOCIERE

Cap.I. PĂRŢILE CONTRACTANTE

Art.1. Prezentul contract se încheie între :

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar- dl. Gheorghe Ciuhandu şi Secretar-dl. Ioan Cojocari, cu sediul în Bv. C.D. Loga nr.1, cod fiscal nr.14756536, 
        şi
1.2. LICEUL CU PROGRAM SPORTIV BANATUL, cu sediul în Timisoara, str. FC Ripensia, nr.26, cod fiscal nr.4605528, cont bancar nr. RO38TREZ6215004XXX000257 deschis la Trezoreria municipiului Timisoara, reprezentata prin dl.Marius Cociu, în calitate de director. 
.
Cap.II. OBIECTUL CONTRACTULUI

Art.2. Prezenta asociere are ca obiect finanţarea şi realizarea în comun, de către părţile contractante, a acţiunii de promovare şi dezvoltare a activităţii sportive, prin asigurarea condiţiilor organizatorice şi materiale de participare la o competiţie internaţionala care promovează jocul de fotbal la nivel de performanţă , precum şi promovarea imaginii municipiului Timişoara în plan internaţional.
Cap. III. DURATA CONTRACTULUI

Art.3. Prezentul contract se incheie pe o perioadă determinată, începând cu data intrării în vigoare a hotărîrii Consiliului Local prin care s-a aprobat asocierea şi până la data de 8 august 2010.

Cap.IV. CONTRIBUŢIA  PĂRŢILOR

Art.4.Contribuţia părţilor contractante în cadrul asocierii, este următoarea: 

4.1. Municipiul Timişoara contribuie în cadrul asocierii, cu următoarele:
- o contribuţie financiară de 10.000 lei de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive’’),pentru finanţarea  cheltuielilor necesare pentru transportul delegaţiei sportive pe ruta Timişoara- Karlsruhe/Durlach şi retur.

4.2. Liceul cu Program Sportiv Banatul contribuie în cadrul asocierii, cu următoarele:
- să participe cu echipa de fotbal juniori-grupa 1994 din cadrul liceului,  la Turneul international de fotbal  SEPP BLEIMAIER CUP, în perioada 6-8 august 2010 ;
- are obligaţia să utilizeze şi să administreze sumele alocate de la bugetul local pentru acoperirea în mod exclusiv a cheltuielilor necesare pentru transportul delegaţiei sportive pe ruta Timişoara- Karlsruhe/Durlach şi retur, şi numai în scopul pentru care a fost încheiată prezenta asociere;

- să asigure supravegherea copiilor minori participanţi, cu personal calificat, pe întreaga durată a deplasării în Germania;

 - să promoveze imaginea Municipiului Timişoara şi a Consiliului Local al Municipiului Timişoara în toate evenimentele şi acţiunile la care participă pe durata deplasării.
Cap.V. MODIFICAREA CONTRACTULUI
Art.5.Modificarea contractului poate interveni prin acordul de vointă exprimat al părţilor, prin act adiţional. 

Cap.VI. INCETAREA CONTRACTULUI
Art.6. Încetarea prezentului contract poate avea loc în următoarele cazuri :

1. la împlinirea termenului pentru care a fost încheiat;

2. înainte de expirarea termenului, prin acordul comun al celor doua părţi, la iniţiativa uneia dintre acestea, cu restituirea sumelor alocate de la bugetul local şi neutilizat;

3. pentru neîndeplinirea sau îndeplinirea necorespunzătoare a clauzelor prezentului contract. În această situaţie sumele alocate de la bugetul local şi neutilizate vor fi restituite bugetului local.
4.dacă se constată că sumele alocate din bugetul local nu sunt administrate corespunzător, în conformitate cu prevederile prezentului contract şi a prevederilor legale în vigoare, situaţie în care LPS Banatul are obligaţia restituirii acestora la bugetul local.

Cap.VII. CLAUZE SPECIALE
Art.7.(1) (1) Activitatea financiară a Liceului cu Program Sportiv Banatul , cu privire la modul de cheltuire a sumelor alocate de Municipiul Timişoara, va fi controlată de către comisia numită prin Dispoziţia nr.777/2010, a Primarului Municipiului Timişoara.

În acest sens, Liceul cu Program Sportiv Banatul va pune la dispoziţia Municipiului Timişoara, toate documentele legate de sumele alocate de la bugetul local. 

            (2) Serviciul Audit Public Intern din cadrul  Primăriei Timişoara va audita modul de derulare al contractului în conformitate cu legislaţia specifică activităţii de audit public intern, unitatea sportivă punând la dispoziţie întreaga documentaţie solicitată.
Art.8. :(1)  Municipiul Timişoara nu preia şi nu răspunde în nici un fel de eventuale debite sau obligaţii financiare sau de altă natură ale Liceului cu Program Sportiv Banatul, contracte încheiate anterioare intrării în vigoare a prezentei hotărâri.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
Cap.VIII. LITIGII

Art.9. Eventualele litigii care s-ar putea ivi în legatură cu acest contract vor fi soluţionate mai întâi pe cale amiabilă, iar dacă părţile nu cad de acord, acestea vor fi soluţionate  de instanţele de judecată competente din punct de vedere teritorial şi material. 
Prezentul contract a fost incheiat in 4 exemplare, câte două pentru fiecare parte contractantă. 

MUNICIPIUL TIMISOARA,                 LICEUL CU PROGRAM SPORTIV BANATUL,

           PRIMAR,                                                                   DIRECTOR,

GHEORGHE CIUHANDU                                            MARIUS COCIU           
           SECRETAR,

DIRECŢIA ECONOMICĂ,
SMARANDA HARACICU

